Neuvoston asetus (ETY) N:o 1755/92, annettu 30 päivänä kesäkuuta 1992, takuukynnysjärjestelmän käyttöön ottamisesta tietyille hedelmä- ja vihannesjalosteille annetun asetuksen (ETY) N:o 989/84 muuttamisesta



Virallinen lehti nro L 180 , 01/07/1992 s. 0025 - 0026

Suomenk. erityispainos Alue 3 Nide 43 s. 0016

Ruotsink. erityispainos Alue 3 Nide 43 s. 0016



NEUVOSTON ASETUS (ETY) N:o 1755/92, annettu 30 päivänä kesäkuuta 1992, takuukynnysjärjestelmän käyttöön ottamisesta tietyille hedelmä- ja vihannesjalosteille annetun asetuksen (ETY) N:o 989/84 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86 (1) ja erityisesti sen 2 artiklan 3 kohdan, ottaa huomioon komission ehdotuksen (2), sekä katsoo, että asetuksessa (ETY) N:o 989/84(3) otetaan käyttöön takuukynnysjärjestelmä tietyille hedelmä- ja vihannesjalosteille, erityisesti tomaattijalosteille, kynnyksen tasoa olisi mukautettava Saksan uusien Länderien huomioon ottamiseksi ja sen mukaisesti mukautettava kokonaismäärän jakaminen kunkin valmiiden tuotteiden luokan kesken, asetuksen (ETY) N:o 989/84 2 artiklassa säädetään, että jos takuukynnys ylitetään tomaattijalosteiden markkinointivuoden aikana, seuraavan markkinointivuoden tuotantotukea alennetaan; lisäksi kynnyksen ylittäminen lasketaan sitä markkinointivuotta edeltävien kolmen markkinointivuoden aikana tuotettujen niiden määrien keskiarvon perusteella, jolle tuki on vahvistettava; näiden säännösten soveltamisesta ei toisaalta ole taloudellisia seurauksia markkinointivuonna 1992/1993 jalostetusta määrästä riippumatta ja toisaalta markkinointivuonna 1993/1994 ainoastaan, jos jalostettu määrä on noin miljoona tonnia suurempi kuin markkinointivuodelle 1993/1994 vahvistettu kynnys; tämä haittavaikutus johtuu järjestelmästä toiseen siirtymisestä, ja tällainen tilanne, joka koskee useita vuosia valvonnan alaisena olevaa tuotetta, näyttää olevan selvästi ristiriidassa sen tätä alaa koskevan tunnetun tavoitteen kanssa, jonka mukaan tuotanto pyritään mukauttamaan menekkimahdollisuuksiin; kiintiöjärjestelmän päättymisen seurauksena olisi voimassa olevat säännökset mukautettava tietyn järjestyksen säilyttämiseksi ja siten markkinoiden vakavan epätasapainon estämiseksi, ON ANTANUT TÄMÄN ASETUKSEN: 1 artikla Muutetaan asetus (ETY) N:o 989/84 seuraavasti: 1) Asetuksen 1 artiklassa: a) korvataan 1 kohta seuraavasti: "1 Markkinointivuoden 1992/1993 takuukynnys vahvistetaan tomaattijalosteiden määrälle, joka vastaa 6 596 787 tonnia tuoreita tomaatteja. Tämä määrä jaetaan seuraavasti: - 4 317 339 tonnia tomaattitiivisteiden valmistukseen, - 1 543 228 tonnia kuorittujen kokonaisten tomaattien valmistukseen, - 736 220 tonnia muiden tomaattijalosteiden valmistukseen." b) poistetaan 2 kohta. 2) Korvataan 2 artikla seuraavasti: "2 artikla 1 Jos 1 artiklan 2 kohdassa tarkoitettujen tomaattijalosteiden takuukynnys ylitetään, kuluvan markkinointivuoden tukea alennetaan kynnyksen ylittämisen perusteella ja suhteessa kunkin mainitussa kohdassa vahvistetun määrän ylittämiseen. 2 Edellä 1 kohdassa tarkoitettu ylittäminen lasketaan tuotantotukihakemuksessa olevien, markkinointivuotta 1992/1993 koskevien määrien perusteella." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 30 päivänä kesäkuuta 1992. Neuvoston puolesta Puheenjohtaja Arlindo MARQUES CUNHA (1) EYVL N:o L 49, 27.2.1986, s. 1. Asetusta on muutettu viimeksi asetuksella (ETY) N:o 1943/91 (EYVL N:o L 175, 4.7.1991, s. 1) (2) EYVL N:o C 119, 11.5.1992, s. 63 (3) EYVL N:o L 103, 16.4.1984, s. 19. Asetusta on muutettu viimeksi asetuksella (ETY) N:o 1204/90 (EYVL N:o L 119, 11.5.1990, s. 71)